钦定古今图书集成/明伦汇编/氏族典/第339卷 > 刘一止
## 钦定古今图书集成/明伦汇编/氏族典/第339卷 > 刘一止

按《宋史刘一止传》：“一止，字行简，湖州归安人。登进士
第，为越州教授。绍兴初，召试馆职，除秘书省校书郎，
迁监察御史。极陈堂吏宦官之蠹，执政植私党，无忧
国心。罢主管台州崇道观。召为祠部郎，除起居郎，擢
中书舍人，迁给事中。居琐闼百馀日，缴奏不已。用事
者始忌，奏一止偃蹇慢上，落职罢祠。后八年，请老复”
职，致仕，卒。子峦、嶅。